b'\n_START_ARTICLE_\nPerpustakaan Kuala Lumpur\n_START_PARAGRAPH_\nPerpustakaan Kuala Lumpur ditubuhkan pada bulan April 1987 dan kini merupakan ibu pejabat bagi semua perkhidmatan perpustakaan yang diuruskan oleh DBKL. Perpustakaan Kuala Lumpur merupakan perpustakaan awam dan juga pusat maklumat rujukan bagi Kuala Lumpur terutamanya dari segi sejarah, perancangan, perkhidmatan, pentadbiran dan pembangunan._NEWLINE_Di samping menyediakan perkhidmatan pinjaman, rujukan dan menjalankan aktiviti-aktiviti untuk kanak-kanak dan dewasa, Perpustakaan Kuala Lumpur juga menyediakan perkhidmatan audio-visual, multimedia dan internet termasuk perpustakaan digital yang semakin popular. Perkhidmatan baru ini adalah selaras dengan perkembangan sains dan teknologi dalam pembangunan negara serta membantu masyarakat kota ke arah literasi teknologi maklumat.\n_START_SECTION_\nAlamat\n_START_PARAGRAPH_\nPerpustakaan Kuala Lumpur_NEWLINE__NEWLINE_No. 1, Jalan Raja,_NEWLINE__NEWLINE_50050 Kuala Lumpur_NEWLINE__NEWLINE_tel\xc2\xa0: 03-26123500_NEWLINE__NEWLINE_faks: 03-2693 7313_NEWLINE__NEWLINE_emel: pkl@dbkl.gov.my'